Poesia

Le poesia es un forma de litteratura le qual usa qualitates esthetic e sovente rhythmic de linguage. Poesia es generalmente distinguite de prosa, litteratura sin qualitates poetic, e lyrica in musica, ma iste conceptos pote imbricar. Poesia es diffundite per recitation o scriptura.

Quasi tote societates human ha un tradition de poesia. Poesia forsan orginava como un methodo de memorar de historia, lege e credentias religiose ante scriptura, e traditiones poetic cruciava con musica traditional. Le poesia scribite plus antique es le Textos del pyramides, del Egypto circa 2,500 aEC. Altere poesias antique conservate notabile include le Conto del marinero naufragate de Egypto, le Epos de Gilgamesh de Mesopotamia, Shijing de China, le Vedas de India, le Gathas zoroastrian de Persa e le Iliade e Odyssea de Grecia.

Le prime scripturas re le theoria de poesia veniva del Grecia antique, inclusive Poeticas per Aristotele. Istos describeva le traditiones de poesia con drama e contos. In epochas ulterior, le theoria de poesia concentrava in rhythmo, usage de structuras poetic del tradition local, figuras phonetic como alliteration, assonantia e rima, e figuras litterari como ambuguitate, symbolismo e allegoria. Lo que es vidite como poetic varia in linguas e traditiones distincte. Per exemplo, rima es commun in poemas arabe ma rar in poemas latin. Nonobstante, traditiones poetic distincte sovente imprestava ideas de se e generes experimental de poesia defia expectationes traditional.

Etymologia
Le parola es derivate del greco antique poiesis "facer". 
 Typos de poesia 
Le multe typos de poesia include le 'anatomia', o plus precisemente le 'anatomia amatori', un typo historic de poesia anglese. Illo es un sonetto dedicate a describer le partes anatomic de un amante, sovente de un femina.

Le poesia 'alphabetic' es le poesia que comencia con cata littera del alphabeto in le prime parola. Iste typo recurre frequentemente in le poesia hebree.

 Poesia in interlingua 
 Le naufragio, un libro de poemas traducite ab portugese a interlingua per Jonas Negalha, al sito del Union Mundial pro Interlingua
 Blog de Marcus Scriptor con su poesia in interlingua
 Conto de twitter de Marcus Scriptor con ligamines a su poesia in su blog e a su cantos in interlingua in YouTube
 Pagina in blogspot de Carolus Augustus Lucitanus
Pagina de poemas in interlingua per Catherine B. Krause a su sito
 Conto de twitter de Julio Dobkin con su poesia in interlingua
 Duo poemas in interlingua, "Incirculation" e "Le Illustrator," per Victor Nonong Medrano in su pagina in ia.wikipedia
 Duo poemas per Percy Bysshe Shelley (traducite a interlingua)
 Jabberwocky per Lewis Carroll (traducite a interlingua)
 Poemas, per Vicente CostalagoPoemas

Exemplo
Que es poesia?, tu dice dum tu clava
in mi pupilla tu pupilla azur.
Que es poesia! E tu me lo demanda?
Poesia... es tu.
(Rima XXI de Gustavo Adolfo Bécquer)

 Vide etiam 
 poesia lyric
 ballada o poesia lyric
 elegia
 hymno
 lyrica
 ode
 poesia pastoral
 sonetta
 poesia narrative
 chansons de geste
 epica
 idyllio
 romance
 poesia dramatic
 drama
 poesia tragic o tragedia
 poesia religiose
 verso libere
 limerick
 pentametro
 rima
 rhythmo poetic
 versification

Categoria:Poesia
Categoria:Interlingua
Categoria:Poesia in interlingua